Diari Oficial de la Generalitat Valenciana


Sumari del DOGV 9359, del 10-06-2022 (2022/5222)

DECRET 75/2022, de 3 de juny , del Consell, pel qual es permuten terrenys forestals de forest V077 del Catàleg de forests de domini públic i utilitat pública de la província de València denominada La Solana, per uns altres de forest V076 denominada L'Ombria, situats al terme municipal de Moixent i propietat del seu ajuntament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9359

Data del DOGV
:   10-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5222


Data del document
:   03-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Moixent
    * legislació
    * política forestal

DECRET 75/2022, de 3 de juny , del Consell, pel qual es permuten terrenys forestals de forest V077 del Catàleg de forests de domini públic i utilitat pública de la província de València denominada La Solana, per uns altres de forest V076 denominada L'Ombria, situats al terme municipal de Moixent i propietat del seu ajuntament. [2022/5222]  
De conformitat amb el que es disposa en l'article 16 de la Llei 43/2003, de 21 de novembre, de forests, la Direcció Territorial de València de la Conselleria d'Agricultura, Desenvolupament Rural, Emergència Climàtica i Transició Ecològica, a petició de l'empresa Abellars Fruits, SLU, ha proposat la permuta d'una part no significativa de la forest V076 del Catàleg de domini públic i d'utilitat pública de la província de València, denominada l'Ombria, i pertanyent al seu ajuntament, per una altra finca situada al terme municipal de Moixent, la qual es troba localitzada dins del perímetre de la forest V077 del Catàleg de domini públic i d'utilitat pública de la província de València, denominada la Solana, situada també al terme municipal de Moixent i propietat de l'empresa Abellars Fruits, SLU  
A conseqüència d'aquesta sol·licitud, la Conselleria d'Agricultura, Desenvolupament Rural, Emergència Climàtica i Transició Ecològica ha instruït el corresponent expedient de permuta en què consta l'aprovació de l'Ajuntament de Moixent, la proposta de la Direcció Territorial de València de data 27 d'octubre de 2021, així com, la proposta de la Direcció General de Medi Natural i Avaluació Ambiental, de data 4 de maig de 2022, en el qual han quedat acreditats tant els requisits exigits per l'article 16 de la Llei 43/2003, per a autoritzar l'exclusió i permuta d'una part d'una forest catalogada, com la seua conveniència, ja que l'increment de patrimoni forestal aportarà continuïtat a la forest número V077 del Catàleg de Domini Públic i d'Utilitat Pública de la província de València, denominada La Solana, la qual cosa facilitarà la seua gestió i delimitació.  
Per això, es considera que hi ha un interès públic prevalent per a realitzar la permuta i escau accedir a la sol·licitud de l'interessat, per la qual cosa pertoca modificar el Catàleg de forests de domini públic i utilitat pública, mitjançant l'aprovació del corresponent decret.  
Vistos els articles 16 i 17 de la Llei 43/2003, de 21 de novembre, de forests, i en els articles 11, 13, 26, 31, 107 y 108 del Reglament de la Llei forestal de la Comunitat Valenciana, aprovat pel Decret 98/1995, de 16 de maig, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, a proposta de la consellera d'Agricultura, Desenvolupament Rural, Emergència Climàtica i Transició Ecològica, i amb la deliberació prèvia del Consell, en la reunió del dia 3 de juny de 2022  
  
DECRETE  
  
Article 1. Desafectació del domini públic i descatalogació dels terrenys sol·licitats  
Es desafecta del domini públic i s'exclou de la forest número V076 del Catàleg de forests de domini públic i utilitat pública de la província de València, denominada «L'Ombria», situada al terme municipal de Moixent i pertanyent al seu ajuntament, una superfície de 7,28 ha de terrenys forestals corresponent a part de la parcel·la 00199 del polígon 040 (Ref. 20741B295143038562CJ).   
A continuació, s'incorpora la llista de coordenades que definiran el perímetre de la forest.  
  
Forest Número X Y  
V076 92 353758,50 7187640,14  
V076 51- 690776,80 1773130,20  
V076 52- 690903,82 0361814,71  
V076 53- 691013,21 5842287,36  
V076 54- 691084,07 9837173,06  
V076 55- 691131,25 6589514,60  
V076 56- 691051,88 5745770,56  
V076 66bis 691098,55 4424014,66  
  
Article 2. Autorització de la permuta  
S'autoritza la permuta, acordada entre l'Ajuntament de Moixent i l'empresa Abellars Fruits, SLU, d'aquests terrenys, per altres terrenys que abasten una superfície de 29,30 ha, corresponents a la parcel·la 00759 del polígon 025 (Ref. 22428O856055638834LQ), situada en el centre de la forest V077 del Catàleg de Domini Públic i d'Utilitat Pública de la província de València, denominada «La Solana», situada al terme municipal de Moixent i pertanyent al seu ajuntament.  
  
Article 3. Catalogació dels terrenys oferits  
S'afecta el domini públic i declara d'utilitat pública, la parcel·la cadastral 00701 del polígon 025 (Ref. 28933W742327479448IQ), oferida per l'empresa Abellars Fruits, SLU, la qual s'inclou en la forest número V077 del Catàleg de Domini Públic i d'Utilitat Pública de la província de València denominat, «La Solana», situada en el terme municipal de Moixent i pertanyent al seu Ajuntament.  
  
A continuació, s'incorpora la llista de coordenades que definiran el perímetre de la forest.  
  
Forest Número X Y  
V077 48 649202,69 3653385,70  
V077 44a 689180,62 3854174,79  
V077 44b 689214,00 9801280,58  
V077 44c 689358,22 4648328,22  
V077 44d 689643,08 4863561,52  
V077 44e 689860,70 7516318,55  
V077 44f 689911,53 0606337,21  
V077 44g 689989,93 9816233,51  
V077 44h 690022,67 9749072,01  
V077 44i 690039,25 7165636,29  
V077 44j 690108,03 2895365,29  
V077 57 148923,99 6746033,28  
  
  
Article 4. Modificació del catàleg  
Es modifica la inscripció de la forest d'utilitat pública V076 del Catàleg de domini públic i d'utilitat pública de la província de València, denominada l'Ombria, situada al terme municipal de Moixent i pertanyent al seu ajuntament, que queda de la forma següent:  
  
  
Núm. forest: V076  
Nom: l'Ombria  
Província: València  
Partit judicial: Xàtiva  
Pertinença: Ajuntament  
Superfície pública: 2.382,32 ha  
Superfície privada: 87,73 ha  
Superfície total pública: 2.470,09 ha  
Delimitat: sí  
Amollonat: sí  
Límits:  
Nord: finques particulars del terme municipal d'Ontinyent.  
Est: terme municipal de Vallada.  
Sud: terme municipal d'Ontinyent, finques particulars de Moixent i terme municipal de Fontanars dels Alforins.  
Oest: terme municipal de la Font de la Figuera i finques particulars de Moixent.  
Servituds: les de pas pels camins i sendes que travessen la forest.  
  
Així mateix, es modifica la inscripció de la forest d'utilitat pública V077 del Catàleg de domini públic i d'utilitat pública de la província de València, denominada la Solana, situada al terme municipal de Moixent i pertanyent al seu ajuntament, que queda de la forma següent:  
  
  
Núm. forest: V077  
Nom: la Solana  
Província: València  
Partit Judicial: Xàtiva  
Pertinença: Ajuntament  
Superfície pública 1.819,09 ha  
Superfície privada 104,81 ha  
Superfície total pública: 1.923,90 ha  
Delimitat: Sí  
Amollonat: sí  
Límits:  
Nord: terme municipal d'Enguera, forest V074 Navalón, i V072 Los Altos.  
Est: terme municipal de Vallada.  
Sud: propietat particular.  
Oest: terme de la Font de la Figuera i propietat particular.  
Servituds: les de pas pels camins i sendes que travessen la forest  
  
En l'Annex del present Decret, s'adjunten els plans de com queden les muntanyes després de la realització de la permuta.  
  
Article 5. Formalització de la permuta  
La permuta haurà de ser elevada a una escriptura pública, que s'inscriurà en el Registre de la propietat i de la qual s'entregarà una còpia autoritzada a la Conselleria d'Agricultura, Desenvolupament Rural, Emergència Climàtica i Transició Ecològica, per a la seua constància en el Catàleg de forests de domini públic i utilitat pública.  
  
Article 6. Replanteig i senyalització  
L'interessat haurà de col·locar en l'acte de replanteig, a les seues expenses, les fites que permeten delimitar la forest, d'acord amb l'alçament topogràfic realitzat per a l'expedient i les instruccions que reba de la Direcció Territorial de València de la Conselleria d'Agricultura, Desenvolupament Rural, Emergència Climàtica i Transició Ecològica.  
  
Article 7. Adequació del Registre de la propietat i del Cadastre immobiliari  
Tots els honoraris notarials i registrals, impostos i arbitris que s'originen per aquest atorgament (tant els derivats dels terrenys oferits com dels terrenys sol·licitats), seran satisfets íntegrament pel sol·licitant.  
  
  
DISPOSICIÓ FINAL  
  
Única. Efectes  
El present decret produirà efectes des de l'endemà de la publicació en el Diari Oficial de la Generalitat Valenciana.  
Contra el present decret, les persones interessades podran interposar un recurs contenciós administratiu en el termini de dos mesos comptats a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en l'article 10 i concordants de la Llei reguladora de la jurisdicció contenciosa administrativa.  
  
Tot això, sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 3 de juny de 2022,  
  
El President de la Generalitat,  
XIMO PUIG I FERRER  
  
La Consellera d'Agricultura, Desenvolupament Rural,   
Emergència Climàtica i Transició Ecològica   
MIREIA MOLLÀ HERRERA